Volvo’s nye, autonome koncept 360c:

Gentænker balancen mellem arbejdsliv og fritid samt

fremtidens byudvikling

Hvor ville du bo, hvis du blev transporteret til og fra jobbet hver dag i et fuldt selvkørende, tilsluttet, komfortabelt mobilkontor? Hvad hvis det var en ydelse, du abonnerede på? Eller hvad hvis du kunne få den hos en arbejdsgiver og ikke en anden – hvem ville du så vælge?

Det er blot en lille udpluk af det utal af scenarier og spørgsmål, Volvo’s nye 360c koncept løfter sløret for i virksomhedens vision for fremtidens rejser – selvkørende, el-drevne, tilsluttede og sikre. Et koncept, som har potentiale til at give Volvo adgang til nye vækstmarkeder.

Konceptet afspejler muligheder for grundlæggende forandringer af den måde, mennesker lever på, ved at bruge uproduktiv eller kedelig rejsetid til nyttige og fornøjelige minutter eller timer på vejene.

”360c udforsker, hvad der bliver muligt, når vi afskaffer mennesket bag rattet og udnytter den designfrihed og den tid, der bliver frigjort – det er et glimt af, hvordan den autonome kørselsteknologi kommer til at forandre verden, som vi kender den. Mulighederne er ikke til at fatte,” siger Mårten Levenstam, seniorchef for Corporate Strategy hos Volvo Cars.

Fuld autonomi og el-drift har en række avancerede sikkerheds- og miljømæssige fordele, som mindre forurening, færre trafikkøer og dertil knyttede helbreds- og livsstilsfordele for de, der bor i byerne. Fuld autonomi giver også større frihed til at bosætte sig, hvor man har lyst, og dermed mindre pres på trafikken og boligpriserne.

”At mennesker bliver mindre afhængige af at være i nærheden af byerne, er bare et eksempel på, hvad betydning det vil få, hvis mængden af uproduktiv transporttid mindskes,” siger Mårten Levenstam. ”360c’s kørende kontor gør det muligt for mennesker at bosætte sig længere væk fra de overbefolkede bymiljøer og bruge tiden på en mere behagelig og effektiv måde”.

360c er baseret på en fuldt autonom, eldrevet bil uden en chauffør bag rattet. Konceptet gentænker, hvordan mennesker rejser, hvordan de omgås deres venner og familie, og hvordan de kan vinde tid, mens de er på farten”.

Konceptet præsenterer fire potentielle måder at bruge selvkørende biler på – til at sove i, som mobilt kontor, dagligstue og et sted, hvor man kan have det sjovt. Dermed er en selvkørende bil et attraktivt rejsetilbud, som kan konkurrere med fly-, bus- og togtrafik, men med konkurrencefordele som komfort, bekvemmelighed og privatliv.

Med 360c undersøger Volvo også mulighederne for at udvide sin forretningsmodel udover traditionel bilproduktion. Virksomheden regner med at tiltrække interesse fra kunder i flere forskellige brancher.

Et eksempel er 360c’s potentiale som lukrativ konkurrent til kortdistance luftfart, som er en multimilliard industri, der omfatter fly, flyproducenter og ander serviceudbydere. Bl.a. 360c’s sovekabine gør det muligt at rejse på første klasse fra dør til dør uden forstyrrelser i form af lufthavnssikkerhed, ventetid i køer samt larmende og trange fly.

”360c er vores første indspark, som vil blive efterfulgt af flere ideer og svar i takt med, at vi lærer mere og mere,” siger Mårten Levenstam. ”Men vi tror på, at fult autonom kørsel har potentiale til at ændre vores samfund fundamentalt på mange måder, og vil få vidtrækkende indflydelse på, hvordan mennesker rejser, hvordan vi udvikler vores byer, og hvordan vi bruger infrastrukturen. Men vi er selvfølgelig kun én af mange spillere på området, så vi forventer og inviterer til en bred diskussion, når samfundet lærer, hvordan vi får det meste ud af denne revolutionerende teknologi”.

*Yderlige billeder kan hentes på http://www.media.volvocars.com*